**Վիջենդեր Սինգհ** (ա.-փենջ.` ਵਜਿੰਦਰ ਸਿੰਘ, անգլ.՝ Vijender Singh Beniwal; հոկտեմբերի 29, 1985(1985-10-29), Kaluwas, Bhiwani district, Rohtak division, Հարյանա, Հնդկաստան), միջին քաշային կարգի հնդիկ բռնցքամարտիկ։ 2008 թվականի Օլիմպիական խաղերի բրոնզե մեդալակիր։ 2009 թվականին պարգևատրվել է Հնդկաստանի Ռաջիվ Գանդի Կհել Ռատնա ամենաբարձր սպորտային մրցանակով։ 2010 թվականին արժանացել է Հնդկաստանի մեծությամբ չորրորդ պետական քաղաքացիական Պադմա Շրի պարգևին։ 2015 թվականին սկսել է բռնցքամարտիկի պրոֆեսիոնալ կարիերան։

Կենսագրություն
--------------

Վիջենդեր Սինգհ Բենիվալը ծնվել է 1985 թվականի հոկտեմբերի 29-ին Բհիվանի շրջանի Հարյանա նահանգում։ Նրա հայրը՝ Մահիպալ Սինգհ Բենիվալը եղել է *Haryana Roadways*-հասարակական տրանսպորտի ստորաբաժանի աշխատակից, իսկ մայրը՝ տնային տնտեսուհի։ Նրա մեծ եղբայր Մանոջը ծառայում է հնդկական բանակում։ Բհիվանիի Վալիշ քոլեջում Սինգհը ստացել է բակալավրի աստիճան։

Վիջենդերը բռնցքամարտով սկսել է զբաղվել 15 տարեկանից։ Մարզվել է Բհիվանիի բռնցքամարտի ակումբում՝ Ջագդիշ Սինգհի գլխավորությամբ։ Հենց նա էլ Վիջենդերին առաջարկել է զբաղվել պրոֆեսիոնալ բռնցքամարտով։ Նրա առաջին համաշխարհային մրցումները եղել են 2003 թվականի աֆրասիական խաղերը, որտեղ նա մասնակցել է պատանիների մրցաշարին և ստացել է արծաթե մեդալ։

2004 թվականին առաջին կիսամիջին քաշային կարգում մասնակցել է Աթենքում տեղի ունեցող Օլիմպիական խաղերին։ Սակայն հենց առաջին մրցաշրջանում պարտություն է կրել թուրք մարզիկ Մուստաֆե Կարագյոլյլուից։ 2006 թվականի ընկերական խաղերի ժամանակ նա միջին քաշային կարգում արժանացել է արծաթե մեդալի։ Նույն թվականին Ասիական խաղերում նա ստացել է բրոնզե մեդալ՝ կիսաեզրափակչում 24-29 հաշվով հաղթելով Բահտիյար Արտաևին։

Միչև Պեկինի Օլիմպիական խաղերը նա մարզվել է Պատիալայի սպորտի Ազգային ինստիտուտում։ Օլիմպիադայի քառորդ եզրափակչում նա 9-4 հաշվով հաղթել է էկվադորցի Կարլոս Գոնգորին, բայց կիսաեզրափակչում պարտություն է կրել Էմիլիո Կորեայից։ Օլիմպիական խաղերի բրոնզե մեդալը նրան մեծ հայտնիություն է բերել հայրենիքում՝ ճանապարհ բացելով դեպի մոդելային և գովազդային բիզնես։ Նրան նաև հրավիրել են մասնակցել *Nach Baliye* և *10 Ka Dum* հեռուստատեսային շոուներին։

Հաշվի չառնելով 2009 թվականի աշխարհի առաջնությունում նրա վաստակած բրոնզե մեդալը, Սինգհը սիրողական կարիերայի «միջին քաշային» կարգում առաջին հորիզոնականն է զբաղեցրել բռնցքամարտի միջազգային ասոցիացիայի վարկանիշով։ 2010 թվականի ընկերական հանդիպումների ժամանակ նա կիսաեզրափակչում պարտվել է Էնթոնի Օգոգոյին։ Մեկ ամիս անց Գուանչժոուի ասիական խաղերում նա չեմպիոն է դարձել՝ եզրափակչում 7-0 հաշվով հաղթելով ուզբեկ բռնցքամարտիկ Աբոս Ատոևին։ Սակայն 2 տարի անց Լոնդոնի օլիմպիադայի քառորդ եզրափակչում 13-17 հաշվով պարտություն է կրել հենց նրանից։

2015 թվականի հունիսին Սինգհը երկարատև պայմանագիր է կնքել *Queensberry Promotions*-ի հետ և տեղափոխվել է Մեծ Բրիտանիա՝ մարզումները շարունակելու համար։ Պրոֆեսիոնալ բռնցքամարտում նրա առաջին մարտը տեղի է ունեցել 2015 թվականի հոկտեմբերի 10-ին։ Նա 3-րդ ռաունդում տեխնիկական նոկաուտով հաղթել է բրիտանացի Սոնի Ուայթինգին։ Նա նոկաուտով հաղթել է նաև իր մյուս 5 մարտերը։ 7-րդ մարտը տեղի է ունեցել Կերի Հոուպի հետ, որը եղել է WBC վարկածով Եվրոպայի նախկին չեմպիոն։ Սինգհը 10 ռաունդ տևած մարտից հետո նրան հաղթել է միավորների առավելությամբ (98-92, 98-92, 100-90)։ Արդյունքում նա երկրորդ միջին քաշային կարգում դարձել է WBO չեմպիոն։ Իր քաշային կարգում WBO վարկածով չեմպիոնների 15 հոգուց բաղկացած աղյուսակում նա զբաղեցրել է 10-րդ հորիզոնականը։

Անձնական կյանք
--------------

2011 թվականին չորս տարի տևած հարաբերություններից հետո Վիջենդերը ամուսնացել է Արչանե Սինգհի հետ։ Այժմ նրանք ունեն որդի։ 2012 թվականի տվյալներով նրա կարողությունը կազմում էր 32 միլիոն ռուփի։ Նկարահանվել է *Fugly* (2014) ֆիլմի գլխավոր դերերից մեկում՝ Մոհիտ Մարվայի, Արֆի Լամբիի և Կիար Ադվանի հետ։

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑  Rahul Jayaram (2008 թ․ օգոստոսի 31). «'If I fight again I'll beat him for sure...I won't make the same mistakes again'». *The Telegraph* (անգլերեն). Վերցված է 2016 թ․ օգոստոսի 27-ին.
3. ↑  Renuka Vyavahare (2016 թ․ հուլիսի 22). «Vijender Singh: I don't fight for money, I fight because I love boxing». *The Times of India* (անգլերեն). Վերցված է 2016 թ․ օգոստոսի 27-ին.
4. 1 2 3  «Who is Vijender Singh?». *NDTV* (անգլերեն). 2013 թ․ ապրիլի 2. Վերցված է 2016 թ․ օգոստոսի 27-ին.
5. ↑  Ipsit Mohapatra (2008 թ․ նոյեմբերի 2). «Challenges of the fame game». *The New Indian Express* (անգլերեն). Վերցված է 2016 թ․ օգոստոսի 27-ին.
6. ↑  Andy Bull (2010 թ․ հոկտեմբերի 11). «Commonwealth Games 2010: Penalties cost Vijender Singh place in final». *The Guardian* (անգլերեն). Վերցված է 2016 թ․ օգոստոսի 27-ին.
7. ↑  «Vijender Singh knocked out of London Olympics». *The Times of India* (անգլերեն). 2012 թ․ օգոստոսի 7. Վերցված է 2016 թ․ օգոստոսի 27-ին.
8. ↑  «Vijender Singh turns professional». *The Hindu* (անգլերեն). 2015 թ․ հունիսի 29. Վերցված է 2016 թ․ օգոստոսի 27-ին.
9. ↑  «Vijender Singh: Can he become next Manny Pacquiao?». *BBC* (անգլերեն). 2015 թ․ հունիսի 30. Վերցված է 2016 թ․ օգոստոսի 27-ին.
10. ↑  «Vijender rocks in pro debut, thrashes Whiting». *The Hindu* (անգլերեն). 2015 թ․ հոկտեմբերի 10. Վերցված է 2016 թ․ օգոստոսի 27-ին.
11. ↑  «TKO on debut: Vijender Singh wins first professional bout in style, knocks out Sonny Whiting». *Firstpost* (անգլերեն). 2015 թ․ հոկտեմբերի 11. Վերցված է 2016 թ․ օգոստոսի 27-ին.
12. ↑  «Vijender Singh beats Kerry Hope by unanimous decision to clinch WBO Asia Pacific title». *Firstpost* (անգլերեն). 2016 թ․ հուլիսի 16. Վերցված է 2016 թ․ օգոստոսի 27-ին.
13. ↑  Uthra Ganesan (2016 թ․ հուլիսի 17). «Vijender becomes WBO Asia Pacific Super Middleweight champion». *The Hindu* (անգլերեն). Վերցված է 2016 թ․ օգոստոսի 27-ին.
14. ↑  «Vijender beats Hope for WBO middleweight title» (անգլերեն). World Boxing Organization. 2016 թ․ հուլիսի 18. Արխիվացված է օրիգինալից 2016 թ․ սեպտեմբերի 25-ին. Վերցված է 2016 թ․ օգոստոսի 27-ին.
15. ↑  «WBO Ranking as of Aug. 2016» (PDF) (անգլերեն). World Boxing Organization. 2016-08. Վերցված է 2016 թ․ օգոստոսի 27-ին.
16. ↑  Gaurav Kanthwal (2011 թ․ մայիսի 16). «Vijender Singh to marry Delhi girl Archana». *The Times of India* (անգլերեն). Վերցված է 2016 թ․ օգոստոսի 27-ին.
17. ↑  Nitin Sharma (2012 թ․ հուլիսի 16). «Since he travels so much,its almost like we are still single». *The Indian Express* (անգլերեն). Վերցված է 2016 թ․ օգոստոսի 27-ին. `{{cite web}}`: C1 control character in `|title=` at position 28 (օգնություն)
18. ↑  «Vijender Singh». *Forbes India* (անգլերեն). 2013 թ․ հունվարի 13. Արխիվացված է օրիգինալից 2016 թ․ օգոստոսի 17-ին. Վերցված է 2016 թ․ օգոստոսի 27-ին.
19. ↑  Prashant Singh (2013 թ․ հոկտեմբերի 5). «Boxer Vijender Singh shoots in Ladakh for debut film». *Hindustan Times* (անգլերեն). Վերցված է 2016 թ․ օգոստոսի 27-ին.
20. ↑  Gandharv Jain (2014 թ․ օգոստոսի 10). «It's fights and films for boxer Vijender Singh». *Deccan Chronicle* (անգլերեն). Վերցված է 2016 թ․ օգոստոսի 27-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիջենդեր Սինգհ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | BoxRec · Համագործակցության խաղեր · Համագործակցության խաղեր · Internet Movie Database |

 |